अब सोखते गड्ढे़ वाले शौचालयों पर ही मिलेगा अनुदान, नियम बदले
अबसरकार की शौचालय निर्माण योजना का लाभ उन्हीं परिवारों को मिलेगा जो सेप्टिक टैंक के बजाय सोखते गड्ढे वाले शौचालयों का निर्माण कराएंगे। सरकार के द्वारा प्रदेशभर में शौचालय निर्माण के लिए प्रति परिवार 12 हजार रुपए तक सहायता राशि दी जा रही है। संशोधित आदेश जारी कर सरकार ने अब स्वच्छ भारत मिशन के तहत बनाए जाने वाले शौचालयों के नियमों में परिवर्तन कर दिया है। नए आदेश में अब केवल सोखते गड्ढ़े वाले शौचालय बनाने वाले लोगों को ही आर्थिक मदद दी जाएगी। साथ ही स्कीम में सेप्टिक टैंक पाइप वाले शौचालय पर पूरी तरह से रोक लगा दी है।
आदेशों में लिखा है कि स्वच्छ भारत मिशन के तहत ग्राम पंचायतों में बनाए जा रहे ज्यादातर शौचालय सेप्टिक टैंक पाइप वाले है। ऐसे शौचालयों से निकलने वाला गंदा पानी पर्यावरण को ज्यादा नुकसान पहुंचाता है। सरकार ने इसे खुले में शौच जाने से भी खतरनाक माना है। बढ़ते प्रदूषण को देखते हुए सरकार ने ऐसे शौचालयों के निर्माण पर पूरी तरह से पाबंदी लगा दी है।
प्रशासन की रिपोर्ट के मुताबिक सोखते गड्ढ़े वाले शौचालय की लागत भी सैफ्टी टेंक से कम आएगी। महज बीस हजार रुपए में ही शौचालय का निर्माण हो जाएगा। पानी भी कम खर्च होगा। इससे बदबू भी नहीं फैलेगी। गड्ढे का पानी सूख जाने पर मल का उपयोग भी खाद के रुप में किया जा सकेगा। जबकि सेप्टिक टैंक वाले शौचालय पर 50 हजार से ज्यादा लागत मानी जाती है। इसका सबसे बड़ा नु नुकसान है गंदगी घुलकर बाहर आती है, जिससे बदबू, मक्खी, मच्छर पैदा होते है।
31जनवरी के बाद प्रभावी होंगे नए आदेश, भुगतान किया तो कर्मचारी का कटेगी वेतन :
संशोधितआदेशों में 31 जनवरी के बाद बनने वाले सेप्टिक टैंक वाले शौचालयों के भुगतान पर राज्य सरकार ने पूरी तरह से रोक लगा दी है। अगर 31 जनवरी के बाद बनने वाले सेप्टिक टैंक वाले किसी शौचालयों का भुगतान किया तो संबंधित अधिकारी-कर्मचारी के खिलाफ कठोर कार्रवाई की जाएगी। साथ ही राशि भी संबंधित अधिकारी-कर्मचारी से वसूल की जाएगी।
यूंकरना होगा सोखते गड्ढे का निर्माण :
सोखतेगड्ढ़े का शौचालय निर्माण के लिए जमीन में तीन फीट गहरे, तीन फीट चौड़े दो गड्ढ़े होंगे, जिसमें साइड में ईंटों की तीन फीट चिनाई होगी, जिसमें मल-पानी सोखने के लिए ईंटों की चिनाई के बीच बारह छेद होंगे। गड्ढ़े पर प्लेटफार्म बनने के बाद उसके ऊपर शौचालय की सीट रखकर शौचालय का निर्माण पूरा होगा।
हांयह सही है शौचालय निर्माण के लिए सरकार ने नियम बदले हैं :
^स्वच्छभारत मिशन के तहत शौचालय निर्माण योजना में संशोधन कर राज्य सरकार ने नए आदेश जारी किए है। नए नियमों के अनुसार ही शौचालय निर्माण करने वाले लोगों को अब अनुदान का भुगतान किया जाएगा। केएलबाडेतिया, जिला परिषद सीओ, सीकर
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva